ಅನಾಮದೇಯ ಮೃತ ವಾರಸುದಾರರ ಪತ್ತೆಗೆ ಮನವಿ ಬಳ್ಳಾರಿ, 5 ಜುಲೈ ಹಿ.ಸ:ಆಯಂಕರ್: ಬಳ್ಳಾರಿಯ ಕಂಟೋನ್ಮೆಂಟ್ ಮತ್ತು ಕುಡಿತಿನಿ ರೈಲುನಿಲ್ದಾಣಗಳ ಮಧ್ಯೆ ರೈಲ್ವೇ ಕೆ.ಎಂ.ನಂ18981899 ಮಧ್ಯೆ ಜು.04ರಂದು ಸುಮಾರು 45ರಿಂದ 50ವರ್ಷದ ಅಪರಿಚಿತ ವ್ಯಕ್ತಿಯು ನೀರಿನ ಬಾಟಲ್ ಆಯುತ್ತಾ ಚಲಿಸುವ ರೈಲುಗೆ ಸಿಕ್ಕಿ ಮೃತಪಟ್ಟಿದ್ದು, ಪ್ರಕರಣ ದಾಖಲಾಗಿರುತ್ತದೆ. ಮೃತ ವಾರಸುದಾರರ ಪತ್ತೆಗೆ ರೈಲ್ವೇ ಪೊಲೀಸ್ ಠಾಣೆಯು ಹೊರಡಿಸಿದೆ.ಮೃತ ಅಪರಿಚಿತ ವ್ಯಕ್ತಿಯ ಚಹರೆ ಗುರುತು: 5.6ಅಡಿ ಎತ್ತರ, ಸಾಧಾರಣ ಮೈಕಟ್ಟು, ಸಣ್ಣಗೆ ಬಿಳಿ ಗಡ್ಡ ಮೀಸೆ, ಅಗಲವಾದ ಮುಖ, ದಪ್ಪ ತುಟಿ, ಸಣ್ಣ ಮೂಗು, ಅಗಲವಾದ ಹಣೆ, ತಲೆಯಲ್ಲಿ ಸುಮಾರು ಎರಡು ಇಂಚು ಉದ್ದದ ಕಪ್ಪು ಮಿಶ್ರಿತ ಬಿಳಿಯ ಕೂದಲು, ಸಣ್ಣ ಕಿವಿ, ದಪ್ಪನೇಯ ಕಣ್ಣು ಹುಬ್ಬು ಇರುತ್ತದೆ. ಮೈ ಮೇಲಿನ ಬಟ್ಟೆಗಳು: ಒಂದು ಕಪ್ಪು ಬಣ್ಣದ ಫುಲ್ ಟಿಶರ್ಟ್ಅದರ ಮೇಲೆ ಕೆಂಪು ಅಕ್ಷರದಲ್ಲಿ ಎಫ್ ಎಂದು ಕೆಳಗೆ ಮತ್ತು ಮೇಲೆ ಇರುತ್ತದೆ. ಒಂದು ಬೂದು ಬಣ್ಣದ ಜೀನ್ಸ್, ಒಂದು ಬಿಳಿಯ ಬಣ್ಣದ ಪ್ಲಾಸ್ಟಿಕ್ ಗೊಬ್ಬರ ಚೀಲ ಅದರಲ್ಲಿ ನೀರಿನ ಖಾಲಿ ಬಾಟಲ್ಗಳು ಕಂಡುಬಂದಿರುತ್ತವೆ. ಮೃತನ ವಾರಸುದಾರರು ಬಳ್ಳಾರಿ ರೈಲ್ವೇ ಪೊಲೀಸ್ನ ಪೊಲೀಸ್ ಉಪನಿರೀಕ್ಷಕರ ಮೊ.9480802131, ರಾಯಚೂರು ರೈಲ್ವೇ ಪೊಲೀಸ್ ವೃತ್ತದ ಪೊಲೀಸ್ ವೃತ್ತದ ನಿರೀಕ್ಷಕರ ಮೊ.9480800471ಗೆ ಸಂಪರ್ಕಿಸಬಹುದು ಎಂದು ಅವರು ತಿಳಿಸಿದ್ದಾರೆ.